b'\n_START_ARTICLE_\nMargarita L\xc3\xb3pez Portillo\n_START_SECTION_\nOr\xc3\xadgens\n_START_PARAGRAPH_\nL\xc3\xb3pez Portillo va n\xc3\xa9ixer a la Ciutat de Guadalajara, en el si d\'una fam\xc3\xadlia de pol\xc3\xadtics i intel\xc2\xb7lectuals, d\'avantpassats paterns procedenys de la petita localitat espanyola de Caparroso, Navarra. El seu avi, Jos\xc3\xa9 L\xc3\xb3pez Portillo y Rojas, es va distingir com a escriptor en el segle XIX, va ser membre de la Acad\xc3\xa8mia Mexicana de la Llengua i diputat, senador, governador de l\'estat de Jalisco, i ministre durant el Porfiriato i el per\xc3\xadode colpista de Victoriano Huerta. El seu pare, Jos\xc3\xa9 L\xc3\xb3pez Portillo y Weber (de qui va seguir en la seva joventut el consell de no buscar el poder, perqu\xc3\xa8 pensava que "Els defectes d\'un home honrat s\xc3\xb3n les qualitats d\'un pol\xc3\xadtic") es va dedicar als camps de la mil\xc3\xadcia, la hist\xc3\xb2ria i les lletres, i es va casar amb Refugio Pacheco y Vila-Gordoa.\n_START_SECTION_\nGesti\xc3\xb3 de mitjans\n_START_PARAGRAPH_\nDurant la gesti\xc3\xb3 del seu germ\xc3\xa0, es va crear un comit\xc3\xa8 de seguiment de televisi\xc3\xb3: la Comissi\xc3\xb3 de Radio, Televisi\xc3\xb3n i Cinematograf\xc3\xada (RTC), equivalent mexic\xc3\xa0 del CSA de Fran\xc3\xa7a. Es va convertir aix\xc3\xad en una quasi-presidenta, prenent el control de la televisi\xc3\xb3 p\xc3\xbablica, del cinema mexic\xc3\xa0 i de la majoria dels mitjans de comunicaci\xc3\xb3. Tamb\xc3\xa9 va ser directora de la cadena de televisi\xc3\xb3 Canal 13 durant dos anys. Aquests nomenaments van ser controvertits i \xc3\xa0mpliament criticats, caracteritzant-se per mancar d\'un projecte definit i, particularment, per donar m\xc3\xa9s import\xc3\xa0ncia a la imatge del seu germ\xc3\xa0 com a president, que al progr\xc3\xa9s de la ind\xc3\xbastria cinematogr\xc3\xa0fica.'